ભુજ : આ જમીન કૌભાંડ વર્ષ ર૦૦પની આસપાસ થયું હોવાનું મનાઈ રહ્યું છે ત્યારે પ્રદિપ શર્મા રાજકોટના કલેકટર હતા અને મોરબી જિલ્લો ત્યારે રાજકોટથી અલગ થયો ન હતો ત્યારે ટંકારાના મામલતદાર તરીકેની ફરજ દરમ્યાન આણંદપર ગામની બ્રાહ્મણની વિવાદિત જમીન પ્રકરણમાં તત્કાલીન કલેકટર પ્રદિપ શર્માની સુચનાથી જ સરકારનું હિત ડુબાવવા મામલે દમયંતિબેન બારોટ સામે છેલ્લા લાંબા સમયથી ખાતાકીય તપાસનો દોર ચાલી રહ્યો છે અને જમીન કૌભાંડમાં તેમની કથિત ભૂમિકા બહાર આવતી હોવાથી સરકાર દ્વારા તેમના પર નિવૃતિ માટે પ્રેશર કરવામાં આવી રહ્યું છે, એટલે વિવાદોમાં ઘેરાયેલા અને સરકાર સામે જંગે ચડેલા કચ્છના પૂર્વ કલેકટર પ્રદિપ શર્મા માંડવીના મહિલા અધિકારીને પણ ડુબાડશે તેવું લાગી રહ્યું છે. બ્રાહ્મણની વિવાદી જમીન કલેકટરના આદેશથી જ અપાઈ હોવાનો આક્ષેપ દમયંતિબેન બારોટ દ્વારા કરાયો હોવાનું સુત્રો દ્વારા જાણવા મળ્યું હતું.